**ORIENTĂRI**

**pentru**

**AXA PRIORITARĂ 4 A POR 2014-2020 *SPRIJINIREA DEZVOLTĂRII URBANE DURABILE***

Acesta este un document pregătit de Autoritatea de Management pentru Programul Operațional Regional pentru a veni în sprijinul beneficiarilor eligibili din cadrul Axei prioritare 4 a POR 2014-2020 *Sprijinirea dezvoltării urbane durabile*.

Scopul prezentului document este de a pune la dispoziția autoritățior publice locale relevante în contextul implementării articolului 7 al Regulamentului (UE) nr. 1301/2013 informații relevante și detalii pentru implementarea Axei prioritare 4 a Programului Operațional Regional 2014-2020.

Pe baza ***Documentului Cadru de Implementare a Dezvoltării Urbane Durabile - Axa Prioritară 4 Sprijinirea dezvoltării urbane durabile*** și a legislației UE aplicabile, documentul oferă orientări pentru beneficiarii eligibili implicați în implementarea Axei prioritare 4 a POR 2014-2020, îndeosebi cu privire la constituirea și funcționarea Autorității Urbane la nivelul municipiilor reședință de județ.

Acest document are caracter orientativ și nu poate aduce atingere interpretării Autorității de Management pentru Programul Operațional Regional sau a organismelor implicate în implementarea Axei prioritare 4 a POR 2014-2020. Am POR își rezervă dreptul de a modifica ulterior conținutul acestui document.

Acest document conţine următoarele anexe:

1. Acord de delegare a atribuţiei de selectare strategică a fișelor de proiecte propuse spre finanțare în cadrul Axei prioritare 4 - *Sprijinirea dezvoltării urbane durabile* a Programului Operaţional Regional 2014-2020;

2. Procedura Operaţională pentru Autoritatea Urbană;

3. Instrument pentru Calcularea Emisiilor de Gaze cu Efect de Seră din Sectorul Transporturilor;

4. Zone Urbane Marginalizate;

5. Formulare specifice pentru Procedura operaţională pentru dezvoltare urbană – Rapoarte de verificare preliminară ale SSDU;

6. Referinţe;